AksaraLLM/aksara-bahasa-daerah-v1 huggingface dataset:
Déklinasi, utawa sajeroning Basa Inggris karan Declination (Dec), kanthi simbol δ, iku istilah astronomi sing digandhèngaké karo sistem koordinat ekuator. Déklinasi minangka salah siji saka rong koordinat bola langit ing sistem koordinat ekuator. Koordinat liyané yaiku Asensio rekta.

Déklinasi bisa dibandhingakké karo garis lintang, sing diprojeksi menyang bola langit, lan diukur sajeroning derajad ka arah lor saka ekuator langit. Amarga saka iku, titik ing lor ekuator duwé déklinasi positif, lan titik ing kidul duwé déklinasi négatif.

Conto:
 Sawiji objek ing ekuator langit duwé déklinasi 0°.
 Sawiji objek persis ing dhuwur kutub lor duwé déklinasi +90°.
 Sawiji objek persis ing dhuwur kutub kidul duwé déklinasi −90°.

Tandha ing déklinasi tetep ditulis sanadyan nilainé positif.

Deleng uga 
 Aksensio rekta

Sistem koordinat ekuator
Swikee iku jinising panganan wujud masakan kanthi bahan dhasar kodhok. Swikee bisa awujud kuah tauco, gorèngan, pèpès, asem-asem, utawa digawé rica-rica. Masakan swikee minangka masakan sing misuwur ing kutha Purwadadi ing Kabupatèn Grobogan. Masakan iki ora mung ana ing Indonésia waé nanging sumrambah ing saindhenging donya, mligi ing Prancis lan nagara Cina. Masakan saka sikil kodhok iki antarané uga tinemu ing tlatah Karibia, tlatah Alentejo ing Portugal, Slowén, tlatah sisih lor Yunani, region Piemonte ing Italia, Spanyol, lan tlatah kidul Amérikah Sarékat. Miturut sing wis ngrasakaké édaging kodhok iki rasané mèmper daging pitik amarga rasané sing lembut lan tèkstur  sing mèmper swiwi pitik.

Rujukan

Uga delengen 
 Kabupatèn Grobogan

Olah-olahan Indonésia
Panganan
Kepanjèn iku désa ing Kacamatan Jombang, Kabupatèn Jombang, Provinsi Jawa Wétan, Indonésia.

Rujukan

Uga delengen 
 Jombang, Jombang
 Kabupatèn Jombang

Pranala njaba 
 Situs resmi Kabupatèn Jombang
Barikan yaiku slametan kanggo njaluk keslametan kang luwih mirunggan manih yaiku kanggo njaluk udan. Kang kudu ana ing barikan yaiku tumpengan sing ditata ing sadhuwuré ancak, digawé saka godhong gedhang lan ditata kaya déné tampah. Nanging, bareng maju-majune jaman, panganan kang digowo ning barikan ora namung tumpengan. Ono jajanan pasar, ciki, biskuit lan sapinunggalane.

Tumpengan iku digawa déning warga menyang papan panggonan barikan, lumrahé cedhak omahé kepala désa utawa ning tengah lurung. Alasane yaiku supoyo barokahe bisa dirasakake kabèh masarakat ing tlatah iku. Rasa kekeluargaan uga bisa dirasakke banget ing wanci iku.

Adicara barikan dipandhégani déning kyai uga ana donga barokahe ing pungkasané adicara barikan. Sesajèn utawa tumpengan mau banjur didumake déning warga, amarga iku dipercaya bisa nekakaké barokah déning sapa waé sing mangan tumpengan iku. Lumrahé barikan dianakake déning warga désa ing tlatah Kabupatèn Kendhal.

Deleng uga 
 Sedekah Bumi

Kagunan
Kagunan Jawa
Budaya Jawa
Budaya Indonésia
Warisan budaya
Wèh-wèhan ya iku adicara slametan minangka mèngeti sasi Maulud. Wèh-wèhan dianakaké saben dina Jemuwah Pon ing sasi Maulud. Adicarané ya iku awèh-awèhan jajanan pasar kanggo tangga teparoné. Adicara wèh-wèhan dianakaké warga ing  Kacamatan Kaliwungu,  Kabupatèn Kendhal.

Uga delengen 
 Barikan
 Sedekah Bumi

Budaya Jawa
Sumpil ya iku panganan khas saka Kaliwungu Kabupatèn Kendhal. Sumpil digawé saka beras kang dibuntèl godhong pring, awujud wajik. Racaké sumpil maujud segi telu. Panganan iki dipangan nganggo sambel wur utawa sambel parutan cikalan. Sumpil ora saben wayah ana. Lumrahé sumpil digawé nalika acara dhugdéran lan  wéh-wéhan. Saking khasé, akèh wong saka laladan njaba Kaliwungu sing teka nalika wayah iku mung kanggo ngincipi panganan sumpil iku.

Uga delengen 
 Barikan
 Panganan
 wéh-wéhan
 Sedekah Bumi 

Panganan
Jajan pasar
Olah-olahan Indonésia
Dhugdhèran ya iku adicara minangka mapag sasi Pasa Ramelan. Dhugdhèran lumrahé dianakaké sadina utawa seminggu sadurungé sasi pasa. Dhugdhèran diwiwiti kanthi donga déning kyai dibanjuraké adicara dol tinuku ing pasar kagèt tradhisional. Sing didol ana  ing kana ya iku sumpil, klepon, endhog mimi, serabi, lan sapanunggalané.Acara dhugderan lumrahé diramekake karo festifal warak ngendhok,jogèd Semarangan,lan para pejabat ana Semarang uga mèlu ngrameake festifal iku..Warak ngendhok iku maskote Semarang lan kéwan seng dadi khasè kutha Semarang.Diarani maskotè kutha Semarang amarga wujud warak ngendhok iku unik banget ya iku perpaduan antaranè budaya Jawa,Arab,lan Cina.Awit saka iku warak ngendhok diarani maskotè kutha Semarang lan adi ciri khasè kutha Semarang. Dhugdhèran kui miwiwti dina pasa, miwitine kanthi jalaran rerembugan antaraning para ulama kang ana ing masjid agung semarang utawa sek kerep diarani masjid kauman. Ing festival Dhugdhèran para pejabat lan pemerentah kutha Semarang ketemu kaliyan para Ulama kang mudheng babagan miwiti pasa kanti jalaran peritungan tanggalan hijriyah.

Dèlèng uga
 Barikan
 Sedekah Bumi
 Wèh-wèhan

Budaya Jawa

id:Dugderan
Pasar kagèt ya iku pasar kang dadakan, tegesé pasar ora tetep, mung sedhéla. Ing Jakarta kerepé pasar kaya mengkéné diarani pasar tumpah utawa 'pasar wutah' lan ing Bali diarani pasar sènggol.

Pasar
Terbang utawa rebana iku salah sijiné piranti musik kang digawé saka kulit. Kulit kang digunakaké bisa saka kulit wedhus, sapi, kebo. Terbang ditabuh kaya déné nabuh kendhang. Terbang asring digunakaké ing adicara khosidahan lan pengajian.

Uga delengen 
 gamelan

Pranala njaba 
 Rebana

Gamelan
Anna Pavlovna Santo Petersburg, 18 Januari 1795-Den Haag, 1 Maret 1865), utawi asring dipunserat minangka Anna Paulowna, punika garwanipun Nata Willem II saking Walandi. Kekalihipun palakrami tanggal 21 Fèbruari 1816.

Anna punika putri tsar Paul I lan sadhèrek tsar Alexander I.

Willem II lan Anna pikantuk 3 tiga putra: Willem III saking Walandi, Pangéran Hendrik saking Luxemburg lan Sophie.

Tiyang Walandi nyebat panjenenganipun "Anna Paulowna" lan kitha Anna Paulowna dipunparingi nama makaten kanggé ngurmati panjenenganipun.

Ugi pirsani 
 Pratélan Tokoh Walanda

Lair 1795
Pati 1865
Artikel mawa basa krama
Vincennes bisa ngrujuk marang:

 Vincennes, Prancis, siji kotamadya ing département Val de Marne, Prancis, ing pinggiran Paris
 Vincennes, Indiana, Amérikah Sarékat
 Peperangan Vincennes sing dumadi ing Vincennes, Indiana suwéné Perang Révolusi Amérika
 USS Vincennes, kapal AL AS 
 Jean Baptiste Bissot, Sieur de Vincennes, prajurit Kanada lan panjlajah Amérika Lor abad angka 17 lan 18
 François-Marie Bissot, the Sieur de Vincennes, putra Jean Baptiste, uga siji prajurit lan panjlajah Amérika Lor nalika abad angka 17 lan 18.
 Benteng Vincennes, pos militèr Prancis ing provinsi Louisiana.
Gemblong iku jinising panganan cilik utawa kudhapan. Jinising gemblong akèh banget. Ana sing digawé saka téla pohung, lan saka beras ketan. Gemblong akèh tinemu ing tlatah Jawa Tengah, Jawa Wétan, Ngayogyakarta lan Jawa Kulon. Ana uga papan kang ngarani gemblong iku jadah utawa tetel. Ing tlatah Jawa Kulon.

Gemblong saka beras ketan biyasa dibakar lan dipangan nganggo sambel oncom. Saliyané iku gemblong uga didol wujud panganan awujug bunder lonjong sing diblebet gula.

Gemblong racaké paling énak yèn diwur-wuri parutan klapa lan dipangan ing wanci ésuk karo dikancani tèh utawa kopi anget, sinambi maca koran. Ing karang padésan Jawa Tengah, gemblong minangka salah siji panganan utawa jajan pasar sing kerep dituku kanggo ngirim sarapan wong tandur pari, matun utawa mluku lan nggaru ing sawah.

Resep 
Resepe Gemblong ya iku:
 200 gram glepung ketan
 100 ml banyu santen umup
 tepung sagu 2 sendhok mangan
 banyu kapur sirih 2 sendhok teh
 klapa parut 1/2
 uyah 1 sendhok teh

Resep Bahan Gula Salut Gemblong:
 150 gram gula abang
 75 gram gula pasir
 50 ml banyu

Carane Masak Gemblong:

 Kabèh bahan mau dicampur, diulet sinambi diwènèhi santen anget sithik-sithik, nagnti bisa diwangun bunder kaya endhog, rada pipih.
 Digoreng nganggo lenga nganti wernane rada soklat, banjur ditiriske.
 Gula salut: digodhog nganti umup, kenthel, lan ana busane. Geni dicilike, gemblong dilebokke, diudhek nganti rata kecampur gula.
 banjur diadhemke, siyap dipangan.

Uga delengen 
 Panganan
 Jajan pasar

Cathetan suku 

Panganan
Anggi Gida iku dhistrik (setingkat karo kacamatan) ing Kabupatèn Pagunungan Arfak Propinsi Papua Kulon.

Kabupatèn Pagunungan Arfak

Kabupatèn Pagunungan Arfak
Dataran Isim iku dhistrik (setingkat karo kacamatan) ing Kabupatèn Manokwari Kidul propinsi Papua Kulon.

Kabupatèn Manokwari Kidul

Kabupatèn Manokwari Kidul
Aifat iku dhistrik ing Kabupatèn Maybrat Provinsi Papua Kulon.

Kabupatèn Maybrat
Aifat Lor ( Basa Indonésia: Aifat Utara)iku dhistrik (setingkat karo kacamatan) ing Kabupatèn Maybrat Provinsi Papua Kulon.

Kabupatèn Maybrat
Aifat Wétan (Basa Indonésia: Aifat Timur) iku dhistrik ing Kabupatèn Maybrat Provinsi Papua Kulon.

Kabupatèn Maybrat
Aifat Kidul (Basa Indonésia: Aifat Selatan) iku dhistrik ing Kabupatèn Maybrat Provinsi Papua Kulon.

Kabupatèn Maybrat
Aitinyo Kulon (Basa Indonésia: Aitinyo Barat) iku dhistrik (setingkat karo kacamatan) ing Kabupatèn Maybrat Provinsi Papua Kulon.

Kabupatèn Maybrat
Aitinyo iku dhistrik ing Kabupatèn Maybrat Provinsi Papua Kulon.

Kabupatèn Maybrat
Aitinyo Lor (Basa Indonésia: Aitinyo Utara) iku dhistrik ing Kabupatèn Maybrat Provinsi Papua Kulon.

Kabupatèn Maybrat
Ayamaru iku dhistrik ing Kabupatèn Maybrat Provinsi Papua Kulon.

Kabupatèn Maybrat
Ayamaru Lor (Basa Indonésia: Ayamaru Utara) iku dhistrik ing Kabupatèn Maybrat Provinsi Papua Kulon.

Kabupatèn Maybrat
Ayamaru Wétan (Basa Indonésia: Ayamaru Timur) iku dhistrik ing Kabupatèn Maybrat Provinsi Papua Kulon.

Kabupatèn Maybrat
Mare iku dhistrik ing Kabupatèn Maybrat Provinsi Papua Kulon.

Kabupatèn Maybrat
Burj al-Arab ya iku salah sawijining hotèl mewah kang ana ing kutha Dubai Uni Emirat Arab. Hotèl iki diyasa déning Said Khalil lan dirancang déning Tom Wright saka WS Atkins PLC. Dhuwuré hotèl iki 321 m, dadi yasan hotèl kang palng dhuwur ing donya. Madeg ing sandhuwuré pulau gawéan, 280 m saka gisik Jumeirah, ditepungaké déning kreteg kang makelok-kelok. Dhapuré Burj al-Arab iku digawé kanggo nyimbolaké transformasi urban Dubai, nggambaraké bentuking prau layar Arab.

Réferènsi 

 Rose, Steve. "Sand and Freedom", The Guardian, November 28, 2005, retrieved October 27, 2006.
 National Geographic Television.  National Geographic: Megastructures, retrieved October 27, 2006.

Pranala njaba 

Official sites
 Dubai's Official Information Website 
 Burj Al Arab official website
 Atkins, the designers and engineers behind Burj Al Arab
 Tom Wright  Burj al Arab architect's official website

Video and photographs
 Burj el Arab  - Pictures and information about Burj el Arab
 Exterior photos and royalty-free images of Burj Al Arab
 Video tour inside Burj Al Arab
 Photographs and details at DubaiHotel.ws

Maps and satellite images
 Google Earth  3D modhèl of Burj Al Arab
 Google Maps satellite view of Burj Al Arab
 Three dimensional model of Burj Al Arab  (without plugin; in English, Spanish, German)

The helipad
 Tennis on the Burj's helipad
 Andre Agassi and Roger Federer play a friendly game on the roof 

Hotèl ing Dubai
Kuwait Liberaton Tower iku minangka salah sawjining menara utawa tower kang dadi kebanggaané nagara Kuwait lan minangka idhèntitas kang mbédakaké antarané Kuwait lan nagara Arab liyané. Liberation Tower wiwit dibangun tanggal 2 Agustus 1990, sadurungé Irak nyerang Kuwait kanthi jeneng Telecommunication Tower, amarga pancèn direncanakaké kanggo kantor Departemen Telekomunikasi Kuwait.

Bejané, yasan kang isih setengah dadi iki ora rusak nalika Irak nyerag Kuwait. Proyèk iki banjur diterusaké lan rampung taun 1993. Awit saka iku, tower iku dijenengi Liberation Tower, minangka simbol metuné Irak saka Kuwait ing taun 1991.

Panggonané Liberation Tower iku ana ing tengah-tengahing kutha Kuwait. Papané sisihan karo terminal bis ing Murgab. Supaya bisa tekan pucuking tower, dhéwé kudu nunggu tekan wayah dibukaké tower iku kanggo masarakat umum, ya iku sasi Fèbruari minangka sasi merdikané nagara kuwait. Émané, tower iki mung dibukak kanggo umum ing wektu seminggu thok. Dhuwuré Liberation Tower 372 m, matikel-tikel dhuwuré yèn dibandhingaké karo Monas kang mung 137 mèter.

Wangunan ing Kuwait
Wangunan
Kuwait Water Tower (menara banyu ing Kuwait) ya iku salah sawijining yasan kang wanguné kaya torong. Nalika awan, menara banyu iki katon nyolok banget amarga saka wernané kang dicèt biru lan putih. Saben komplèks, ana lima tekan sanga yasan menara banyu. Kejaba ana kang ukuran gedhé, uga ana kang ukuran mini. Menara banyu iki bisa dideleng ing kutha Ahmadi, Kuwait. Ing wayah wengi, waer toweer iki katon éndah saka lampu kang gumebyar manéka-warna. Déné fungsi menara banyu iki kanggo nyediani banyu kanggo ngombé tumrap masarakat umum. Ing kana uga wis disediani gelas-gelas kang bisa dianggo ngombé.

Menara sing dhuwuré 187 mèter iki dirancang déning Sune Lindström lan Malene Björn, lan dibangun déning Energoprojekt, sawijining perusahaan saka Beograd Yugoslavia.

Pranala njaba 
 Data struktur Kuwait Water Tower

Wangunan
Wangunan ing Kuwait
Mesjid Cordoba ya iku mesjid Islam ing Spanyol sing saiki wis owah dadi gréja. Nalika jayané Agama Islam ing Spanyol, masjid iki dibangun. Sawisé Wong Muslim dikalahaké déning wong kristen, masjid iki dinista dadi gréja.

Gladri

Rujukan

Pranala njaba 

 360cities.net
 Great Mosque-Cathedral of Córdoba by art historians 
 Mezquita (Great Mosque) of Córdoba
 Mezquita (Great Mosque) of Córdoba at Google Maps
 Wonders of the World: Mezquita videos

Wangunan
Wangunan ing Spanyol
Masjid ing Spanyol
Nagasari iku panganan teles-telesan kang digawé saka glepung beras nganggo isi gedhang. Nagasari racaké digawé utawa dimasak nalika ana hajatan pengantènan, khitanan utawa sunatan, Sedekah Bumi. Saliyané kanggo kajatan racaké nagasari uga dienggo dadi salah sijiné jajanan ing slametan selapan utawa dina lairé bocah. Ning Surabaya, nagasari iku uga dadi panganan kanggo sarapan.

Ing tlatah Jawa Kulon ana sajinis nagasari sing diarani Nagasari Bandung. Nagasari jinis iki bahané saka glepung hungkwe.

Carané gawé
 Glepung beras diulèni nganggo santen, diwènèhi gula,
 Yèn wis rada kalis banjur diwadhahi nganggo godhong gedhang banjur diisi gedhang
 Rampung dibungkusi karo gedhang banjur di dang nganti mateng

Uga delengen 
 sumpil
 gethuk

Panganan
Jajan pasar
Olah-olahan Indonésia
Pasung iku jinising panganan kang digawé saka glepung beras. Pasung iku panganan khas nalika ana Sedekah Bumi. Pasung dibungkus godhong gedhang kang wis diwangun kaya corong, utawa kerucut.

Cara panggawéné
 Glepung beras diulèni, diwènèhi klapa, uyah, gula
 Banjur diwadhahi godhong gedhang kang wis diwangun kaya corong utawa kerucut
 Banjur di dang

Uga delengen 
Gethuk
Sumpil
Nagasari
Sedekah Bumi

Panganan
Olah-olahan Indonésia
Jajan pasar
Jajanan
Jadah utawa tetel iku panganan tradhisional Jawa Tengah. Jadah panganan kang digawé saka beras ketan. Panganan iki racaké digunakaké kanggo nyamikan nalika ana khajat pangantènan, sunat utawa khitanan, Sedekah Bumi. Paling énak jadah dipangan bareng karo tèh utawa kopi anget ing wayah ésuk utawa soré sinambi maca koran. Nanging jadah iku paling cocog dipangan karo témpé bacem kang wis digorèng. Ing adicara mantu, jadah didadèkaké salah sijining panganan kang digawa utawa panganan sing wigati, amarga jadah iku nduwèni pralambang yèn kulawarga lan calon pangantèn bisa rumaket dadi siji, kaya déné ketan kang dhéwé-dhéwé banjur dadi jadah.

Kanggo variasi rasa, jadah bisa uga digorèng utawa dibakar. Jadah bakar akèh ditemoni ing laladan Kaliurang, Yogyakarta.

Cara panggawéné 
 Sadurungé beras dimasak kudu dikum ing banyu udakara 1-3 jam.
 Beras ketan dimasak nganti mateng
 Banjur dielèr, didheploki nganti lembut nganggo alu
 Yèn wis lembut, jadah wis bisa dipangan, bisa dicampuri parutan klapa.

Uga delengen 
 Sedekah Bumi
 Pasung
 Nagasari
 Gemblong
 Punten

Panganan
Olah-olahan Indonésia
Selapan iku itungan cara jawa kang cacahé 40 dina. Lumrahé minangka itung-itung dina kang dianggep wigati, kaya kelairan, meteng, kematian.

Petungan Wektu
Kembang teleng (Clitoria ternatea) iku tetuwuhan ngrambat sing biyasa tinemu ing pekarangan utawa pinggir alas. Tuwuhan anggota suku polong-polongan iki asal saka Asia tropis, nanging saiki wis sumebar ing kabèh tlatah tropis.

Wiwit jaman biyèn tuwuhan iki ditandur ing pekarangan minangka pethètan amarga kembangé sing awarna biru padhang. Kembangé ing sawatara panggonan ing Asia Tenggara kanggo bahan mènèhiu warna kanggo panganan utawa jajanan. Ing Malaysia, ekstrak makutha kembangé dianggo mènèhi warna ketan. Ing Thailand, minuman penyegar awarna biru saka ekstrak kembang iki dijenengaké nam dok anchan (น้ำดอกอัญขัญ). Ana uga varietas kanthi makutha kembang sing awarna putih.

Jeneng lokal 
 Aparajita (Hindi)
 Gokarna (Marathi)
 Butterfly pea, Blue pea vine, Pigeon wings (Inggris)
 Bunga telang (Malaysia)
 Dok anchan ดอกอัญขัญ (Thai)
 nagar hedi (Kannada)
 Sankhupushpam (Malayalam)

Rujukan 
 
 

Fabaceae

ca:Clitòria
pt:Clitoria
Ing ngisor iki pratélan makanan kas saka Jawa Tengah, miturut kabupatèn/kutha:

 Purwadadi: Swikee, sega becek, kécap, salé gedhang
 Banjarnegara: dhawet ayu, buntil
 Semarang: Lunpia/lumpia, soto ayam, saté sapi, bandeng prèsto, nasi gorèng babat, ayam gorèng kraton balung lunak, kue-kue pia, saté kambing bumbu kecap, martabak malabar, kue bandung, tahu petis, tahu gimbal, wingko babat
 Boyalali: marning (jagung gorèng), paru gorèng, brem cap suling gading, krupuk rambak
 Blora: Sega Pecel, saté ayam blora, soto ayam blora, tahu campur
 Brebes: endhog asin, saté kambing (ing Tanjung. brambang
 Demak: nasi garang asem, sambel blimbing wuluh, kwaci (Demak pernah kaloka sebagai sentra penghasil semangka)
 Jepara: ès gempol (ès pleret), randha royal (tapé gorèng), klenyem (ketéla parut gorèng isi gula abang), kuluban (urap: nangka anom, kacang panjang lan daun mudanya, tauge/kecambah mentah, buah petai cina mentah), pecel ikan laut bakar dengan sambal santan kelapa, saté udang, terasi jepara, tempong (blenyik) ikan teri, durèn petruk
 Klaten: ayam gorèng kalasan, bèbèk gorèng, emping mlinjo
 Kudus: soto ayam, saté kerbau, lentog, dodol, jenang kudus, madu mongso
 Pathi: nasi gandul, saté ayam, 
 Pekalongan: sega gandhul, soto tauco (tauto), segaa megana
 Pemalang: sega grombyang, lonthong dekem, saté loso
 Purwakerta: témpé mendoan, gethuk gorèng, soto sokaraja / sroto sokaraja, nopia
 Purwareja: kué lompong, clorot (semacam dodol yang dibungkus daun kelapa kanthi memilin), geblèg, kué satu, dhawet ireng, lanting
 Purbalingga: rujak kangkung, tahu gecot, soto kriyik, ès duren, klanting
 Rembang: bandeng duri lunak (di Juwana), sirup kawis-ta
 Salatiga: bakso urat, bakso babat, kripik paru, ing-ing gepuk
 Sala: gudheg, saté kambing, thengklèng, srabi sala, nasi liwet, timlo sala, racikan salat, krupuk karak/gendar, bakso popular ukuran bal golf, tahu acar, sayur tumpang
 Sragèn: nasi garang asem, saté sragen,
 Sukoharjo: welut gorèng
 Tegal: "tèh poci" (tèh yang diseduh sajeroning poci lempung cilik lan diombé nganggo gula batu), saté tegal (saté kambing anom khas Tegal), saté bèbèk majir, pilus, krupuk antor, nasi bogana (nasi megono), Sauto (soto ayam/babat kas Tegal dengan bumbu tauco). Tegal hingga saat ini dikenal sebagai sentra penghasil tèh.
 Wonogiri: gaplek, tiwul
 Wanasaba: mi ongklok, sagon, témpé kemul, geblek, wedang ronde, manisan carica, kripik jamur, dendeng gepuk
 Ungaran: tahu bakso, saté kempleng, krupuk bakar
 Kendhal: sumpil, krupuk useg, endhog mimi

Olah-olahan Indonésia
Beras ketan iku wujudé padha beras biyasa, sing dimasak dadi panganan ing saben dina, nanging beras ketan iku yèn dimasak rasané luwih kenyal lan kèlét. Beras ketan uga dadi bahan panganan tèlès kaya déné ketan salak. Ketan salak iku jajanan saka ketan kang rasané legi. Ketan salak uga diarani ketan tetel. Akèh jajanan sing bahan dhasaré saka beras ketan, tuladhané jadah, ketan tetel, lan jajan teles liyané.

Beras ketan uga bisa digawé glepung. Glepung beras ketan iku bisa digawé bahan jajanan teles uga jajanan garing. Tuladhané jajan teles sing digawé saka glepung beras ketan yaiku ondhé-ondhé, klepon, bugis, lsp. Sak liyané iku, beras ketan uga bisa digawé tapé ketan.
Dumbeg (ing sawatara panggonan diarani clorot) iku panganan tradhisional Jawa Tengah. Panganan iki misuwur ing laladan Rembang, Lasem, lan sakupenge. Dumbeg digawé saka glepung beras , santen, lan gula jawa (lumrahé uga ditambah irisan klapa cikalan utawa irisan nangka). Panganan iki racaké kanggo nyamikan nalika ana Sedekah Bumi. Bungkus dumbeg digawé saka godhong lontar utawa janur kang diwangun kaya trompèt (kerucut).

Cara panggawéné

Uga delengen 
Panganan
Sedekah Bumi
Pasung
Nagasari
Gemblong
Lontong tuyuhan

Panganan
Olah-olahan Indonésia
Jajan pasar
Bongko iku panganan saka Jawa Tengah kang kagawé saka glepung beras. Bongko kagawé nalika ana kajatan, kaya ta  pangantènan, lamaran, lan kitanan. Ana panemu yèn bongko kang diateraké tangga ing wayah wengi mangkono minangka pratandha ananing acara lamaran. Bongko kawungkus godhong gedhang.

Bongko ana rupa-rupa jinisé. Kang misuwur yaiku bongko menir lan bongko gedhang. Bongko kang isi degan lan roti aran jangkong.

Panganan
Olah-olahan Indonésia
Jajan pasar
Krupuk useg salah siji panganan khas saka Jawa Tengah. Krupuk useg uga diarani krupuk gorèng wedhi. Krupuk useg digorèng ora nganggo lenga, nanging nganggo wedhi. Lumrahé krupuk useg dipangan nganggo sambel lotis. Krupuk useg ana 3 warna, kang wernané abang putih dhapuré gedhé, kang dhapuré nam-naman kaya déné rajutan, lan kang dhapuré bunder wernané abang ijo kuning.

Cara panggawéné
 Uyah, bawang, gula pasir, trasi urang diuleg
 Glepung diuléni bareng bumbu kang wis diuleg
 Bbanjur digiling lan diwangun kang ukurané padha 
 Banjur dipèpè ing papan sing kena srengéngè nganti garing
 Banjur digoréng ing wajan kang wis diiséni wedhi

Sambel lotis
 Uyah, bawang, lombok, trasi diuleg nganti alus
 Banjur ditambahaké kacang kang wis digorèng sacukupé
 Banjur ditambahaké gula Jawa

Uga delengen 
 gethuk
 sumpil
 nagasari
 krupuk upil

Krupuk
Olah-olahan Indonésia
Jajan pasar
Emping mlinjo iku panganan garing sajinis krupuk kang digawé saka woh mlinjo. Emping mlinjo duwèni akèh rasa, yaiku legi, gurih, lan ana uga kang pedhes. Emping mlinjo bisa dipangan minangka panganan cemilan nanging uga kerep dienggo tambahan ing menu masakan kaya ing masakan Soto Betawi utawa gadho-gadho.

Panganan emping iki akèh diasilaké déning pengusaha cilik menengah, kaya ta ing Kecamatan Limpung, Kabupatèn Batang, Jawa Tengah, Kabupatèn Magetan, Jawa Wétan, utawa ing Kabupatèn Bantul. Emping sapérangan diékspor menyang Wétan Tengah.

Emping bisa uga digawé saka bahan kang dudu mlinjo, anggeré ngandhut pathi kang cukup. Ana emping digawé saka jagung (ing Yogyakarta) sarta saka umbi teki.
Déné emping ingkang wujudé bunder disebat emping klethuk.Emping klethuk iku rasané warna-warna, ana asin, pedes, pedes-manis, peses asin, lan sanès-sanesé.

Cara Panggawéné 
 Mlinjo dioncèki saka kulité
 Isi mlinjo banjur di godhog saumuban
 Banjur isi mlinjo dioncèki saka kulit ariné
 Banjur digèpèngaké utawa di giling
 Banjur dipépé sagaringé
 Banjur diwènèhi bumbu legi, gurih, utawa pedhes

Panganan
Olah-olahan Indonésia
Jajan pasar
Kabupatèn Bener Meriah iku alah siji kabupatèn ing Acèh, Indonésia. Kabupatèn iki minangka asil pamekaran Kabupatèn Acèh Tengah sing dumadi saka pitung kacamatan.

Kacamatan 
 Bandar
 Bukit
 Permata
 Pintu Rime Gayo
 Syiah Utama
 Timang Gajah
 Wih Pesam

Réferènsi

Sumber

Pranala njaba 
 Situs Bener Meriah
 UU RI No.41 Tahun 2003 

Bener Meriah
Bener Meriah
Kabupatèn Gayo Lues iku salah siji kabupatèn ing provinsi Acèh, Indonésia, minangka asil pamekaran saka Kabupatèn Acèh Kidul-wétan. Kabupatèn iki dumunung ing gugusan pagunungan Bukit Barisan, sapérangan gedhé wewengkon wujud aréa Taman Nasional Gunung Leuser sing wis dadi salah siji situs warisan donya.

Suku 
Mayoritas sing ndunungi Gayo Lues asal saka ètnik Gayo.

Pamaréntahan 
Laladan Gayo Lues nyakup 57 persèn saka wewengkon lawas Kabupatèn Acèh Kidul-wétan, lan dipérang dadi 11 (sewelas) kecamatan:

 Blang Kejeren
 Kuta Panjang
 Pining

 Rikit Gaib
 Terangon
 Putri Betung

 Blang Pegayon
 Debun Gelang
 Blang Jerango

 Tripe Jaya
 Pantan Cuaca

Bupati lan Wakil Bupati 
 H. Ibnu Hasyim, S.Sos, MM, (2007-2012)
 Letkol.(Inf) Firdaus Karim Ali (2007-2012)

Potensi Laladan

Pertambangan 
 Timah ing Kacamatan Pining
 Emas ing Kacamatan Putri Betung

Komoditas tetanèn 

 Lombok abang
 Serai wangi, sing dikembangké ing alas pinus
 Nilam, ing kawasan transmigrasi Terangon
 Tembako virginia
 Kakao
 Kopi Arabika

Pariwisata 
 Pemandian air panas Gumpang
 Grojogan Akang siwah
 Wisata alam Blang Serai

Seni Budaya 
 Jogèd Saman
 Jogèd Bines
 Didong
 Dabus

Réferènsi

Pranala njaba 
 UU RI No.4 Tahun 2002
 Situs Pemda Gayolues

Gayo Lues
Gayo Lues
Kabupatèn Nagan Raya iku siji kabupatèn ing Provinsi Acèh, Indonésia. Kutha krajané Suka Makmue, sing dunungé watara 287 km utawa 8 jam lelunga saka Banda Acèh. Kabupatèn iki madeg miturut UU Nomor 4 Taun 2002, tanggal 2 Juli 2002 minangka asil pamekaran Kabupatèn Acèh Kulon.

Wates wewengkon

Kacamatan 
 Kacamatan Beutong
 Kacamatan Darul Makmur
 Kacamatan Kuala
 Kacamatan Seunagan
 Kacamatan Seunagan Timur
 Kacamatan Tadu Raya
 Kacamatan Kuala Pesisir
 Kacamatan Suka Makmue

Réferènsi

Sumber

Pranala njaba 

 UU RI No.4 Tahun 2002 
 Kabupaten Nagan Raya. Harian Kompas, 3 Maret 2004
 Berharap Transmigran Kembali ke Nagan Raya. Harian Kompas, 3 Maret 2004

Nagan Raya
Nagan Raya
Kabupatèn Simeulue iku kabupatèn ing Acèh, Indonésia. Kabupatèn Simeulue dumunung watara 150 km saka pasisir kulon Acèh.

Kacamatan 

Kabupatèn Simeulue dibagi menjadi 8 kacamatan yaiku:
 Simeulue Wétan
 Teupah Kulon
 Teupah Kidul
 Simeulue Tengah
 Lempongan Dalam
 Salang
 Alafan
 Simeulue Kulon

Réferènsi

Pranala njaba 
 UURI No.48 Tahun 1999 tentang Pembentukan Kabupaten Simeulue 

Simeulue
Simeulue
 

bg:Симеулуе
ca:Simeulue
da:Simeulue
de:Simeuluë
fa:سیمئولوئه
fi:Simeulue
fr:Simeulue
it:Isola Simeulue
lt:Simeuluė
no:Simeulue
pl:Simeulue
Kutha Langsa iku salah siji kutha ing Acèh, Indonésia. Kutha Langsa dumunung kurang luwih 400 km saka kutha Banda Acèh. Kutha Langsa sadurungé duwé status Kutha Administratif miturut Peraturan Pamaréntah Nomor 64 Tahun 1991 ngenani Pembentukan Kota Administratif Langsa. Kutha Administratif Langsa diangkat statusé dadi Kutha Langsa adhedhsar Undang-Undang Nomor 3 tanggal 21 Juni 2001. Ambal warsa Kutha Langsa dikukuhaké tanggal 17 Oktober 2001.

Kutha Langsa misuwur minangka kutha pendhidhikan, kutha dedagangan, kutha kulinèr/panganan, lan kutha wisata.

Anaa sawatara perguruan tinggi misuwur ing kutha iki, antarané; Universitas Samodra Langsa, STAIN Zawiyah Cot Kala, Kampus LP3I lan sawatara akademi wiwit saka babagan kebidanan lan keperawatan kaya déné Akademi Kebidanan Harapan Ibu, Akademi Kebidanan Bustanul Ulum, Akademi Keperawatan Yayasan Cut Nyak Dhien, Akademi Keperawatan UMMI, Akademi Keperawatan Depkes (Departemen Keséhatan), lan sapanunggalané.

Pratélan Kacamatan 

 Langsa Kulon (14 désa/kalurahan)
 Langsa Kutha (13 désa/kalurahan)
 Langsa Barat (17 désa/kalurahan)
 Langsa Lama (?)
 Langsa Baroh (?)
 Langsa Wétan (25 désa/kalurahan)

Wates wewengkon

Réferènsi

Pranala njaba 
 http://www.langsakutha.go.id/
 Profil di Situs Resmi Kamar Dagang dan Industri Acèh
 PT Perusahaan Listrik Nagara, Cabang Kutha Langsa 

Langsa
Langsa
Kutha Lhokseumawe iku siji kutha ing provinsi Acèh, Indonésia. Kutha iki dumunung persis ing tengah-tengah jalur wétan Sumatera.Dumunung antarané Banda Acèh lan Medan, saéngga kutha iki dadi jalur distribusi lan dedagangan wigati tumrap Acèh.

Lhokseumawe iku uga duwèni pabrik pupuk sing jenengé Pupuk Iskandar syah. sak liyané pupuk ing wewengkon Lhokseumawe iku uga duwé pengeboran lenga sing mbiyantu kanggo PAD Lhokseumawe minangka sing nyokong pertumbuhan ékonomi ing laladan Lhokseumawe.

Administrasi

Réferènsi

Pranala njaba 
 http://www.pemkotlhokseumawe.go.id/
 http://www.lhokseumawekutha.go.id/

Lhokseumawe
Lhokseumawe
Clorot, celorot, cerorot, utawa jelurut minangka cemilan ( kue utawa kuih ) tradisional Indonesia saka kue tepung legi lan empuk karo santen, dibungkus karo janur utawa godhong klapa enom kanthi bentuk kerucut.  Iki minangka cemilan manis tradisional sing umum ditemokake ing Indonesia, Malaysia lan Brunei . 

Ing Jawa, iki dikenal kanthi jeneng clorot utawa celorot, lan umume digandhengake karo jajan pasar tradisional Jawa (munchies pasar).   Ing Pulo Bali lan Lombok ing Indonesia, diarani cerorot . Ing Brunei lan ing negara - negara Malaysia Sabah, iki dikenal minangka jelurut .

Bahan lan cara masak 
Cara masak panganan iki ya kuwi Gula jawa ( gula aren ), godhong pandan, uyah lan banyu digodhog nganti rampung lan dicampur karo santen . Cairan manis iki banjur diwutahake menyang glepung beras lan sagu utawa tepung tapioka, lan dicampur rata. Godhong janur utawa klapa enom digulung dadi kerucut dawa, padha karo trompet cilik, diamanake lan ditata mujur. Adonan legi-cair cair banjur diiseni ing kerucut godhong klapa iki nganti telung prapat diisi. Banjur bagean sisih ndhuwur diisi karo campuran santen, tepung beras lan uyah. Kerucut sing diiseni banjur dikukus udakara 15 menit nganti adonan ing jero kerucut dimasak lan dikencengi.

Referensi
Alkuna iku hidrokarbon ora jenuh sing duwé ikatan rangkap telu. Lumrahé, rumus kimiané CnH2n-2. Salah sijiné ya iku etuna sing karan uga minangka asetilen sajeroning perdagangan utawa menangka pengelasan.

Tata Jeneng 

Kabèh anggota alkuna mawa akiran-una lan miturut IUPAC.

Ranté karbon lurus 
Kanggo alkuna ranté lurus, dijenengi selaras karo alkana kanthi gunggung atom karbon sing padha, nanging diakiri mawa-una. Ing ngisor iki alkuna mawa gunggung atom karbon 2-10 diarani:

 Etuna, C2H2
 Propuna, C3H4
 Butuna, C4H6
 Pentuna, C5H8
 Heksuna, C6H10
 Heptuna, C7H12
 Oktuna, C8H14
 Nonuna, C9H16
 Dekuna, C10H18

Ranté karbon mawa cawang 

Kanggo mènèhi jeneng alkuna kanthi ranté mawa cawang padha mèmper karo alkana ranté mawa cawang. Nanging "ranté utama" ing prosès pamènèhan jeneng kudu liwat ikatan rangkap 3, lan prioritas panomeran diwiwiti saka pujok sing paling cerak marang rangkap 3.

 
Gugus fungsional
Bugis iku panganan tradhisional Jawa Tengah. Bugis digawé saka glepung beras , santen, lan enten-enten (parutan klapa dicampur gula). Panganan iki racaké kanggo nyamikan nalika ana Sedekah Bumi lan sunatan. Bugis dibungkus nganggo godhong gedhang, wujudé kaya limasan.

Cara panggawéné
Glepung beras diuléni karo santen
Yèn wis kalis banjur di gawé bunder-bunder lan tengahé diisi enten-enten
Banjur dibungkus godhong gedhang, wujudé kaya limasan
Yèn wis dibungkusi banjur di dang nganti mateng

Uga delengen 
Panganan
Sedekah Bumi
Pasung
Nagasari
Gemblong

Panganan
Jajan pasar
Olah-olahan Indonésia
Entèn-entèn iku bahan panganan sing digawé saka parutan klapa kang dicampur gula banjur digangsa. Entèn-entèn racaké dipigunakaké kanggo isi panganan jajanan bugis utawa isi rondhé.

Panganan
Olah-olahan Indonésia
Mpu utawa Empu iku jejuluk kanggo wong kang wis dhuwur ilmuné, khususé ing babagan kanuragan lan babagan keris. Saliyané iku uga ing babagan sastra. Tembung empu miturut kamus kawi Jawa susunan CF Winter lan Rangga Warsita tegesé guru utawa pandhe. Déné miturut Purwadarminta ing kamus umum basa Indonesia ditegesi tuan, utawa wong ahli gawé keris. Miturut legendha, ing tanah Jawa paling ora ana 15 empu kang kondhang.

Empu ing Tanah Jawa
Ing ngisor iki jeneng-jeneng empu ing tanah jawa. 
Empu Ramahadi, urip antarané taun 125 M, yasane kang kondhang awujud keris kang sinebut Larngantab, Pasopati, lan Cundrik Arum.
Empu Sakahadi, urip ing taun 216 M, yasane kang kondhang ya iku keris Jalak Jinjing.
Empu Sukmahadi, urip ing taun 230 M, yasa keris Hamisani.
Empu Brama Kendali, urip ing taun 261 M, yasane keris Balebang, Tilamupih, Tudhung, lan tumbak tudhung, lan tumbuk kedher.
Empu Saptagati, urip ing taun 240 M, yasane keris Karagan lan Setan Kober.
Empu Dewayasa, urip ing taun 522 M, yasane Ron Bakung, Yuyu Rumpung, Dadap Ngerak.
Empu Dewayasa II, yasane keris Caruduk kebojaler lan kabor.
Empu Sarpadewa, urip ing jaman kraton Mamenang, yasane keris Cengkrong, Damar murub.
Empu Ramayadi, urip ing taun 827 M, yasa keris pandhawa, amarga tandhing, lan bima kurda.
Empu Gandawisesa, urip ing taun 941 M, yasa keris negantara lan rarasjiwa (raras duwa).
Empu Widudibya, urip ing jaman Medang Kamolan II, yasa keris Panji sekar, panji anom, carang saka, lan sekar gadhung.
Empu Kadangdewa, urip ing taun 1045 M.
Empu Kanwa, urip ing taun 1045, ngarang kakawin arjunawiwaha, yasa keris tilamupih, sabuk inten, jalak, lan karawelang.
Empu Windusarpa, urip ing taun 1000-1100 M, yasa keris Brojol, Bethok, Larbango, lan Karawelang.
EMpu Wareng, urip ig jaman Kraton Pengging taun 110-1103 M, yasa keris Lunggadhung, Pandhawalare, lan Cempana.

Ing Jaman Hindhu
Ing ngisor iki ana para Mpu lan buku reriptane:
Mpu Kanwa ngripta buku Arjuna Wiwaha
Mpu Triguna ngripta buku Kresnayana
Mpu Manoguna ngripta buku Sumanasanthaka
Mpu Seddah ngripta buku Bharatayuda
Mpu Panuluh ngripta buku Gathutkacasraya
Mpu Darmaja ngripta buku Smaradhahana.

Ing Jaman Majapahit
Mpu Prapanca ngripta buku Negarakertagama
Mpu Tantular ngripta buku Arjunawiwaha lan Sotasoma

Uga delengen 
keris

Cathetan suku

Sesebutan
Profèsi
Kanggo kutha ing Pulo Sulawesi, delengen Kutha Palu

Palu utawa sajeroning ing tlatah Jawa mau martil,mentik, gandhèn wesi, pukul wesi utawa pukul besi yaiku piranti kang minangka nutuk barang liyané. Gandhèn lumrahé minangka maku, ndandani barang,penempaan wesi lan ngajurake barang liyané.Gandhèn dirancang kanggo mumpangat karan warna-warna dhapuré. Wujud lumrahé gandèn kasusun saka gagang gandhèn lan sirah gandèn.Gandhèn ing pérangan kang abot yaiku pérangan sirah gandèn.Wujud kang ndasari gandhèn supaya gampang digunakaké, sajeroning keperluan ing sajeroning wong uri,gandhèn wujudè ana kang gandhèn mekanis kang mumpanganté kango kaperluan kang luwih gédè.
gandhèn yaiku piranti kang tuwa dhéwé. gandhèn saka watu tinemu lan digunakaké ing taun 2.600.000 Sadurungé Masehi. Gandhèn yaiku piranti kang dhasar kang mumpangaté akèh kanggo mergawé.Sajeroning analogi, gandhèn uga minangka piranti kang dirancang lan digawé nutuk utawa ngandhèn.

Sajarah 
Mumpangaté gandhèn sajeroning piranti digunakaké ing taun 2.400.000 SM ing macéem-warna dhapuré watu kang minangka ngancuraké kayu lan balung (balung) gandhèn watu digawé kanggo ngiket (naleni)karo gagang kang digawé saka kulit utawa atot kéwan. gandhèn iku digunakaké sajeroning taun 30.000 sakdurung Masehi ing jaman Paleolitik watu. Ing catétan Arkéologi iki duwé pengarah manawa gandhèn iku piranti manungsakang tuwa dhéwé.

Rujukan

Pranala njaba 
 Tipe Palu  gambar dan deskripsi
 Museum Palu

Piranti
Kursi utawa dhampar iku piranti kang kanggo lungguh. Lumrahé kursi nduwéni sikil cacahé papat. Ana uga kursi kang duwé sikil siji ing tengah, ya iku kursi barstool. Lumrahé kursi duwé sèndènan lan pancikan kanggo sikil ing ngisor. Jinisé dideleng saka bahané antawis kursi kang digawé saka kayu, plastik utawa wesi. Miturut kagunaané kursi dipérang dadi sawatara jinis, antawis: kursi tamu, kursi goyang, kursi rodha, kursi listrik lan sapanunggalané.

Sajinis kursi sing wujudé dawa diarani bangku. Bangku iki wujudé dawa lan bisa dilungguhi wong loro utawa luwih. Lumrahé bangku dianggo prabot ing ruang tunggu, taman utawa pekarangan.

Pranala njaba 
 Ergonomics of sitting postures and seating
 What is an armchair 
 The versatile folding chairs
 Office Furniture Store

Prabot
Belik iku sumur cilik ing pinggir kali kang racaké digawé ing wanci katiga, nalika kali asat. Warga racaké nggunakaké  belik kanggo adus, ngombé ing wanci katiga nalika sumur-sumur padha asat.

Hidrologi
Dhingklik iku piranti kanggo lungguh kang wujudé kaya kursi naging lumrahé luwih cendhèk lan ora nganggo sèndhènan. Ing padésan dhuwuré dhingklik racaké ora ngluwihi dhuwuré wong ndhodhok lan sadina-dina dianggo lungguh nalika umbah-umbah utawa masak ing pawon tradhisional.

Dhingklik lumrahé digawé saka kayu utawa plastik.

Uga delengen 
Kursi

Prabot
Donor getih ya iku prosès kanggo nyumbang getih kang sukalila dijupuk getihé kanggo disimpen ing bank getih, lan nalika-wektu bisa dianggo transfusi getih.

Kanggo ngutamakake wigatiné anané getih saka kasil sumbangan, Palang Merah Australia nuturake 80% wong Australia bisa mbutuhake getih saka asil sumbangan, sajeroning uripé ana ing donya kanggo transfusi. Nyatané ing tlatah Australia, 3% wong kang nyumbang getih saben tauné. Miturut palang merah ing Amérikah Sarékat, 97% wong tepung karo wong liyané kang mbutuhake transfusi getih. Lan miturut survai ana ing Kanada, 52% wong Kanada pada wis tau ditransfusi getih utawa wis padha tepung karo wong kang donor iku.

Donor getih racaké dilakoni kanthi rutin ing pusat donor getih lokal utawa uga bisa ana ing kantor PMI laladan. Lan saben wektu, bisa uga ana acara donor getih, ing panggonan kang ramé, kaya ta ana ing pasar,kantor, sekolah,universitas utawa panggonan kanggo ngibadah kaya masjid, gréja, wihara, lan sapanunggalanipun. Ing acara iki para pendonor bisa donor lan nyempatake téka karan panggonan kang wis ana lan disiapake.Kang luwèh becik manèh pendonor tansah aduh-aduh lunga lan ora usah nganggo perjanjian amarga wis disiapake papan kanggo donor.Donor Getih kang becik ing manungsa, saben télung sasi sapisan (3 bulan).Golongan getih kang ana ing manungsa ya iku golongan A, Golongan AB, Golongan B, lan Golongan O.

Sarat donor Getih 

 Umur 17-60 taun (umur ing ngisor 17 taun olèh donor yèn éntuk idin katulis saka wong tuwané)
 Bobot awak paling sithik 45 kg
 Temperatur awak 36,6 - 37, 5 derajat Celcius
 Tekanan getih apik ya iku sistole = 110 - 160 mmHg, diastole = 70-100 mmHg
 Dhenyut nadhi ping 50-100 / menit
 Hemoglobin lanang utawa wadon paling sithik 12,55 gram

Pranala njaba 
 Donor Darah dot Org >> Situs Non Profit yang berisikan database pendonor darah Indonésia 
 GolonganDarah >> Situs Independen yang mengumpulkan informasi pendonor pribadi / perorangan yang dikelompokkan berdasarkan golongan darah 

Getih
Hematologi
Tèrmomèter ya iku piranti kang mumpangaté/gunané kanggo ngukur suhu (temperatur) utawa munggah mudhune panas ing awak. Jeneng tèrmomèter asalé saka basa Latin thermo kang tegesé bahang lan mèter kang tegesé ngukur. Cara makarya tèrmomèter ana warna-warna, nanging kang paling umum yakuwi tèrmomèter banyu raksa.

Jénise tèrmomèter 
warna-warna tèrmomèter miturut cara kerjane:
 Tèrmomèter raksa
 Tèrmokopel
 Tèrmomèter inframerah
 Tèrmomèter Galileo
 Termistor
 Tèrmomèter bimetal mékanik
 Sensor suhu bandgap silikon
 Merkuri termo
 Tèrmomèter alkohol

Pranala njaba
Jajah désa milang kori iku paribasan lan saloka ing basa Jawa sing tegesé lelungan menyang ngendi-endi.

Paribasan Jawa
Kethiplak (jeneng liya thèklèk, bakiak, cripu, utawa gapyak) iku sajinis sandhal kang digawé saka bahan kayu. Kethiplak asring digunakaké déning para priyayi utawa wong sing wis rada sepuh. Ing Jepang anggon-anggon sikil sajinis kethiplak iki diarani Geta. Ing nagara Walanda lan nagara-nagara saubengé kaya Bèlgi, Dhènemarken, Litowen lan Swèdhen uga ana sajinis bakiak sing digawé saka bahan kayu iki nanging bagéan ngarepé katutup, ya iku sing diarani klompen.

Anggon-anggon sikil
Padang Pariaman iku siji kabupatèn ing provinsi Sumatra Kulon, Indonésia. Kabupatèn iki jembaré 1.328,79 km² kanthi populasi 370.489 jiwa (2003).

Réferènsi

Pranala njaba 
 Situs web resmi Kabupatèn Padang Pariaman 
 Tabuik 

Padang Pariaman
Padang Pariaman
Kabupatèn Pesisir Selatan iku sawijining kabupatèn ing Sumatera Kulon, Indonésia. Kabupatèn iki jembaré 5.749,89 km² kanthi populasi 400.000 jiwa. Kutha krajané yaiku Painan.
Kabupatèn Solok iku siji kabupatèn ing provinsi Sumatra Kulon, Indonésia. Kabupatèn iki jembaré 7.146 km² kanthi populasi 500.000 jiwa, lan kutha krajané ing Arosuka.

Deleng uga 
 Setatsiyun Solok

Pranala njaba 

 Situs resmi 

Solok
Solok
iku anggon-anggon sikil tradhisional Jepang kang digawé saka kayu. Ing pérangan tapak (dai) ana telu bolongankanggo nglebokaké tali kang dilapis kain kang karan . Loro hak kang diarani ha ("untu") ana ing pérangan ngisor (sol). Geta dianggo ing jaban ruangan nalika nganggo yukata utawa kimono kang dudu kimono formal. Hak dhuwur ing geta nggampangaké para pangganggoné lumaku ngliwati dalan blethok nalika udan.

Réferènsi

Uga delengen 
 Bakiak

Pranala njaba 

  Museum alas kaki Jepang & Museum Mainan dan Boneka Rakyat Jepang

Budaya Jepang
Nils Gustaf Dalén (miyos 30 November 1869 ing Stenstorp, tilar donya 9 Dhésèmber 1937) punika panemu kanthi kabangsaan Swèdhen, ugi pangadeg Svenska Aktiebolaget Gasaccumulator. Panjenenganipun dipunanugerahi Nobel Fisika 1912 kanggé "panemon piranti atur otomatissipun kanggé panggunaan sesarengan kaliyan akumulator gas kanggé nyethaaken mercusuar lan pelampung".

Dalén nemokaken Agamassan (Aga), satunggaling substrat ingkang dipunpigunakaken kanggé nyerep gas ingkang mungelaken panyimpanan ingkang aman lan èksploitas komersil. Nalika awal 1912, Dalén dados wuta salebetipun satunggiling jeblugan asetilen. Ing taun ingkang sami panjenenganipun dipunanugerahi bebungah Nobel. Dalén sanget sakit kanggé ngrawuhi panganugerahan punika saéngga sedhèrèkipun, satunggaling dhoktèr paningal, Profesor Albin Dalén, saking Karolinska Institutet lenggah ing papanipun. Éwadéné wuta, Dalén tetep mimpin AGA dumugi taun 1937.

Mangga pirsani 
 Pratélan panemu

Pranala njawi 
 Nobel e-muséum, Penghargaan Nobel Fisika 1912
 Nobel e-muséum, Gustaf Dalén - Biografi

Lair 1869
Pati 1937
Winasis Swèdhen
Panemu Swèdhen
Pamenang Bebungah Nobel babagan Fisika
Gustaf Dalén
Kabupatèn Sijunjung, sadurungé karan Sawahlunto Sijunjung, iku siji kabupatèn sing dumunung ing provinsi Sumatra Kulon, Indonésia, kanthi Kutha krajan ing Muaro Sijunjung. Kabupatèn iki sadurungé taun 2004 minangka kabupatèn paling jembar ing Sumatra Kulon, nanging wwiwit dimekaraké (sing ngasilaké Kabupatèn Dharmasraya), Kabupatèn Sijunjung dadi kabupatèn paling ciut aloro ing provinsi Sumatra Kulon.

Pranala njaba 
 Situs web resmi Kabupatèn Sijunjung

Sijunjung
Sijunjung
Kabupatèn Sijunjung
Tarub ya iku rerenggan kang digawé saka janur, dipasang ing pinggir tratag kang digawé saka bleketepe.Payoné tarub (atap) digawé saka blarak klapa ing tlatah Jawa sok diarani widig

Nalika masang tarub lumrahe bebarengan karo siraman, sadina sadurungé acara pengantenan.

kanggo njanggkepi tarub ana piranti kang kudu dijangkepi, kaya ta:

gedhang raja 2 wit
rong jenjang klapa gadhing cengkir
pari kang wis tuwa 2
godhong ringin
godhong dhadhap srep.

Ugi pirsani
pengantenan
Bleketepe iku anyaman saka pring kang dipasang ing tarub nalika ana pengantenan.

deleng uga
pengantenan
Kemladhèh utawa kemladhèyan (basa Indonésia: benalu, basa Latin:Loranthus, suku Loranthaceae) iku jinisé golongan tetuwuhan parasit obligat kang urip ana ing pang (dahan) wit tetuwuhan liyané. Kemladhèh bisa tinemu kanthi gampang ing wit-witan kang gedhé ing tlatah tropis. Tentanduran iki ngasilaké tlutuh utawa dhadhak kang pliket. 
Panyebaran tetuwuhan parasit iki, mergané diréwangi déning  unggas (ornithokori) utawa jinis-jinis manuk. Manuk kang mangan woh lan wijiné lan nelèkaké ing pang, lan wijiné banjur thukul nyambah. Wit siji iki gampang urip ana ing wit-witan ing tlatah tropis, kaya ta ing wit pelem, jeruk, jambu wiji, jambu kluthuk, jambu banyu, nangka, lan sapanunggalané.

Kemladhèh sajeroning sanépa 
Kemladhéh diibarataké kayadéné wong kang seneng mèlu utawa numpang kepentingané ing pangudiné wong liya kanthi ora usaha dhéwé. Ing Basa Inggris karan parasit utawa hive.

Sanépa  Kemladhéyan ngajak sempal, diparabaké tumrap wong kang ngajak lan ndadèkaké cilaka uripé wong utawa panggonan kang ditumpangi.

Tetuwuhan
Ama
Kembang bangah utawa suweg raksasa utawa pang krebuit (jeneng lokal kanggo fase vegetatif), Amorphophallus titanum Becc., ya iku tetuwuhan saka suku tales (Araceae ) endemik saka Sumatra, Indonesia tetuwuhan kang misuwur karan kembang (majemuk) gedhé dhéwé ing donya, ing sajeroning cathetan nyebutaké ing kulawargan, A.gigas (saka Sumatra) bisa ngasilaké kembang dhuwuré 5m. Jeneng kembang bangah asalé saka kembang kang ambuné utawa gandané ora énak kaya bangah, kang maksudé kanggo ngundang tawon lan laler penyerbuk kanggo kembangé. Kembang bangah uga asring kagunakaké karan jejuluk kanggo padma raksasa Rafflesia arnoldii. Ing alam tetuwuhan, kembang iki bisa urip ing tlatah/daerah alas udan teles. Kembang iki wis dadi kembang resmi kanggo Provinsi Bengkulu

Pamerian 
Tetuwuhan iki duwé long 2 fase sajeroning uripé kang metu (muncul) gantian. Fase vegetatif, fase generatif lan fase generatif. Ing fase vegetatif metu godhongé lan pang. Dhuwuré bisa enem mèter (6m). Banjur setaun, organ vegetatif iki alum (layu) lan empon utawa umbiné dorman (turu). Yèn cadhangan panganan kang ana ing empon cukup lan lingkungan saubengé njurung, kembang majemuk iki bisa urip lan ngembang manèh. Yèn cadhangan panganané kang kurang, mung bisa thukul manèh godhongé.

Kembang kang gedhé lan dhuwur iki, dhapuré kaya (lingga) kang sabeneré tongkol utawa spadix kang diubengi karo séludang kembang uga ukurané gedhè. Kembang kang omahé siji 1 lan protogini: kembang wadon kang reseptif metu luwih dhisik lan sabanjuré kembang lanang, kanggo mekanisme nyegah penyerbukan dhéwé. Ing taun 200, kembang paling dhuwur ing penangkaran ana ing Kebu Raya Bonn, Jerman kang ngasilaké kembang dhuwuré 2,74m, ing taun 2003. Ing tanggal 20 Oktober 2005, ana kembang mekar kang dhuwuré 2,91m ing Kebun Botani lan Kéwan Wilhelma Stuttgart, uga ing Jerman. Semana uga, Kebun Raya Cibodas, Indonésia ngugat amarga kembang kang mekar ing kana dhuwurwé mung 3,17m ing wayah pajar (trontong-trontong) tanggal 11 Maret 2004 . Kembang mekar kanggo wektu watara seminggu (1 minggu), kembang kang luwih seminggu banjur alum. Bisa uga ana woh-wohané kang wernané abang.

Liya-liya 
Kembang bangah uga ana ing saubengé donya kang ana ing kebun botani lan penangkaran-penangkaran jinisé, Ing Amérika kembang kang ana dijenengi kang unik lan bisa narik wong kang arep dheleng. Lucuné wong kang teka lan dheleng kembang kang mekar, seneng karo ambuné kang badheg.

Gladri 

Tetuwuhan
Kembang
Pierre Curie () punika satunggiling pionir salebetipun babagan kristalografi, magnetisme, lan radioaktivitas kanthi kabangsaan Prancis.

Sasampunipun ngrampungaken pendhidhikan sarjananipun nalika yuswa 18 taun, panjenenganipun nyambut damel minangka satunggiling instruktur laboratorium. Nalika taun 1881, Pierre lan sedhèrèk kakungipun, Jacques kasil ndhémonstrasikaken bilih kristal-kristal saged lumer nalika dipunilèni medan listrik. Mèh sadaya sirkuit listrik digital sapunika migunaaken lampahan punika salebetipun wangun osilator kristal.

Pierre Curie nyinaoni ferromagnetisme, paramagnetisme, lan diamagnetisme kanggé tesis doktoratipun, lan manggihaken prabawa suhu dhumateng paramagnetisme ingkang sapunika dipuntepangi minangka Hukum Curie. Panjenenganipun nyambut damel kaliyan èstrinipun, Marie Curie salebetipun ngisolasi polonium lan radium. Kekalihipun punika tiyang-tiyang sepindhah ingkang migunaaken istilah 'radioaktivitas', lan wujud panggagas salebetipun babagan wau.

Pierre lan salah setunggil muridipun ugi wujud tiyang sepindhah ingkang manggihaken tenaga nuklir, liwat idhèntifikasi dhumateng pamedalan panas ingkang teras saking partikel-partikel radium.

Sesarengan kaliyan èstrinipun, Marie, Pierre dipunanugerai Bebungah Nobel babagan Fisika nalika taun 1903 minangka "pangakenan dhumateng jasa-jasa ngéramaken ingkang sampun kekalihipun lampahi salebetipun panlitèn ngenani fenomena radiasi ingkang kapanggih déning Professor Henri Becquerel."

Pierre tilar donya amargi kacilakan kendharaan ing Paris tanggal 19 April 1906.

Putri Pierre lan Marie Curie, Irène Joliot-Curie, sarta mantunipun, Jean Joliot-Curie ugi wujud fisikawan-fisikawan ingkang tumut salebetipun panlitèn radioaktivitas.

Pranala njawi 

 Bebungah dhumateng Pierre Curie ing situs Nobel
 Biografi resmi ing situs Nobel
 Artikel Nobel ngenani Pierre Curie

Lair 1859
Pati 1906
Tokoh Paris
Kimiawan Prancis
Fisikawan Prancis
Pamenang Bebungah Nobel babagan Fisika
Radioaktivitas
Panemu unsur kimia
Tokoh Prancis pamenang Bebungah Nobel
Artikel mawa basa krama